Alaquàs concedeix el Premi Clara Campoamor a la Síndica de Greuges, Emilia Caballero, en reconeixement al seu treball en la defensa dels drets de les dones
03/03/2009

# Alaquàs concedeix el Premi Clara Campoamor a la Síndica de Greuges, Emilia Caballero, en reconeixement al seu treball en la defensa dels drets de les dones

*   03/03/2009
*   [Imprimir](#)
*   Compartir
*    https://www.alaquas.org/documento.asp?id\_do=11243

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11243%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20concedeix%20el%20Premi%20Clara%20Campoamor%20a%20la%20S%C3%ADndica%20de%20Greuges%2C%20Emilia%20Caballero%2C%20en%20reconeixement%20al%20seu%20treball%20en%20la%20defensa%20dels%20drets%20de%20les%20dones)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11243/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11243/03032009col·lectiu_1_Form_4.jpg)](https://www.alaquas.org/ficheros/documentos/2009/2/11243/03032009col·lectiu_1_Form_10.jpg "<a href='https://www.alaquas.org/ficheros/documentos/2009/2/11243/03032009col·lectiu_1_Form_10.jpg' target=_blank><i class='fa fa-external-link' aria-hidden='true'></i>.Alaquàs concedeix el Premi Clara Campoamor a la Síndica de Greuges, Emilia Caballero, en reconeixement al seu treball en la defensa dels drets de les dones</a>")

L'acte s'ha celebrat el dilluns 3 de març a l'Auditori d'Alaquàs

L'Auditori d'Alaquàs va acollir el dilluns 3 de març l'acte de lliurament de la quarta edició del Premi Clara Campoamor d'Alaquàs que enguany ha estat concedit a la Síndica de Greuges, Emilia Caballero Álvarez. En l'acte, organitzat per reconèixer la tasca desenvolupada al llarg de la seua trajectòria professional en la defensa dels drets i les llibertats dels valencians i les valencianes, i molt especialment de les dones, la guardonada es va definir com una "activista social" i es va mostrar orgullosa pel premi rebut.

L'Ajuntament d'Alaquàs i els col·lectius de dones de la ciutat que fan possible des de fa quatre anys aquesta proposta, l'Associació d'Ames de Casa Tyrius, les Dones Solidàries d'Alaquàs (Dosal), l'Associació cultural l'Oroneta, Dones Teixint i Dimecres Femení, han decidit enguany atorgar aquest premi a una persona que ha centrat especialment la seua activitat professional en la defensa dels drets de les dones amb una exemplar trajectòria pública com a militant social des de diversos àmbits, liderant a més, la creació d'institucions destacades en la defensa contra la violència de gènere.

Emilia Caballero Álvarez és advocada en exercici durant més de 20 anys en matèria penal i civil en defensa dels drets de les dones. Emilia Caballero va assumir el càrrec de Síndica de Greuges de la Comunitat Valenciana al mes d'abril del 2006, organisme des del qual ha impulsat l'Àrea d'Igualtat i Participació Ciutadana dedicada a la posada en marxa de treballs, estudis i seminaris per a l'aplicació de la perspectiva de gènere en diversos àmbits.

A l'àmbit autonòmic destaca la seua implicació en la creació de la Plataforma per la Igualtat de la Comunitat Valenciana i a l'àmbit local ha participat activament en la posada en marxa i direcció del Fòrum contra la Violència de Gènere del qual formen part partits polítics, sindicats i associacions, com també en la creació, al si del Col·legi d'Advocats d'Alacant, de l'agrupació d'Advocades de la qual va estar directora.

La seua participació ha estat clau també en la posada en marxa de diverses entitats en el món associatiu, universitari, cultural i comunicatiu. L'any 1986 va ser cofundadora de l'Associació de Dones Juristes THEMIS, que el 2003 va rebre la medalla al mèrit civil amb distintiu blau i en 2004 la medalla d'or a la solidaritat de la Creu Roja.

En l'àmbit universitari i cultural, sempre des del vessant dels drets humans i, sobretot, dels drets humans de les dones, ha impartit diversos seminaris i conferències en diverses universitats espanyoles i europees i ha format part de comitès d'experts i instituts internacionals de drets humans, sobretot a Llatinoamèrica (Mèxic i l'Argentina). I en el món de la comunicació ha participat en tertúlies periòdiques radiofòniques, debats televisius i articles en premsa, a més de publicar estudis i treballs col·lectius. Des de la Federació Iberoamericana d'Ombudsman impulsa i treballa en la configuració d'una xarxa iberoamericana de defensories de la dona, una tasca que es remunta a l'any 2000.

El premi Clara Campoamor d'Alaquàs és una iniciativa de tots els col·lectius de dones de la ciutat constituïda amb la finalitat de reconèixer tant a institucions públiques com a col·lectius ciutadans, la seua tasca a favor de la igualtat de les dones. S'atorga anualment amb motiu de la programació "Al voltant del 8 de Març" que cada any organitza l'Ajuntament d'Alaquàs amb l'objectiu de fer reflexionar la ciutadania sobre les polítiques encaminades a la igualtat d'oportunitats, reivindicant i posant de manifest la situació de les dones en la societat actual.

En la primera edició es va premiar la Junta de Comunitats de Castella la Manxa per la seua tasca contra la violència de gènere i pel seu caràcter pioner a l'hora d'impulsar mesures legislatives a favor de la igualtat; en la segona convocatòria va ser guardonada la filòsofa Amelia Valcárcel, reconeguda com a una de les màximes defensores de la igualtat; i l'any passat el guardó es va concedir a l'organització Amnistia Internacional.